GiliGold/VAD_KnessetCorpus huggingface dataset:
קארין אלהרר: אני עושה קולות רקע.
אורית סטרוק: "כינור שני", מה שנקרא.
קארין אלהרר: גם שלישי.
קארין אלהרר: מה שצריך כדי שזה יעבור.
אורית סטרוק: אני חושבת שאם את תגידי גם כן, זה ילך יותר מהר...
דוד רותם: אורית, את מוכנה להתקדם?
אורית סטרוק: אני מוכנה להתקדם.
דוד רותם: אז קדימה.
אורית סטרוק: אני ממשיכה לקרוא את ההסתייגות שלי לסעיף קטן (ב).
אורית סטרוק: "חברי הוועדה לאיתור רק מערך הגיור יהיו: (1) הרב הראשי לישראל שיכהן כיושב-ראש לוועדה; נציב שירות המדינה" - - -
הלשכה המשפטית: צריך להיות כתוב פה (2).
אורית סטרוק: נכון, צריך להיות כתוב פה (2).
אורית סטרוק: אני מודה לך, אלעזר.
אורית סטרוק: "(2) נציב שירות המדינה או נציגו.
אורית סטרוק: " (3) - - -
דוד רותם: זה מופיע אחרי.
אורית סטרוק: אחרי מה?
דוד רותם: בסעיף קטן (ב) כתוב: "חברי הוועדה לאיתור ראש מערך הגיור יהיו: (1) הרב הראשי לישראל שיכהן כיושב-ראש הוועדה" - - -
אברהם מיכאלי: זה מה שהיא מציעה.
אברהם מיכאלי: זו ההסתייגות שלה.
אלי בן-דהן: הוא חשב פה נציב שירות המדינה.
אלי בן-דהן: זו טעות.
אורית סטרוק: אמור להיות "(2) נציב שירות המדינה או נציגו".
אורית סטרוק: נחכה שהיושב-ראש יקשיב.
אורית סטרוק: להמשיך?
אורית סטרוק: "(2) נציג שירות המדינה או נציגו.
אורית סטרוק: (3); המנהל הכללי של המשרד לשירותי דת או נציגו; (4) נציג ציבור או עובד מדינה בכיר בעל ידע ומומחיות בתחום הגיור, שימונה על-ידי המנהל הכללי של המשרד לשירותי דת, בהתייעצות עם נציב שירות המדינה; (5) נציג ציבור בעל ידע ומומחיות בתחום הגיור שימונה על-ידי נציב שירות המדינה" - - -.
אורית סטרוק: אתה מקשיב לי?
אורית סטרוק: אני חושבת שאתה מקשיב ליריב.
דוד רותם: אני מקשיב לך.
אורית סטרוק: "(5) נציג ציבור בעל ידע ומומחיות בתחום הגיור שימונה על-ידי נציב שירות המדינה, ובהתייעצות עם המנהל הכללי של המשרד לשירותי דת, ובלבד" - - -
הלשכה המשפטית: האמת שיש פה כפילות בין זה לבין הרישה של ה-20%.
הלשכה המשפטית: זה אותו דבר.
הלשכה המשפטית: צריך לכתוב את זה פעם אחת.
הלשכה המשפטית: או בהתחלה או בסוף.
אורית סטרוק: המשפט הזה הוא טעות, קודם כול.
אלי בן-דהן: הוא לא טעות.
אלי בן-דהן: אפשר לכתוב אותו כאן או למעלה, באחד משני מקומות.
אלי בן-דהן: זה לא טעות.
אלי בן-דהן: השאלה רק המקום.
אורית סטרוק: "ובלבד - - - תהיה אישה.
אורית סטרוק: " זהו.
אורית סטרוק: עד כאן לגבי סעיף קטן (ב).
אורית סטרוק: אחר-כך יש לי הסתייגות לסעיף קטן (ג).
אורית סטרוק: סעיף קטן (ב) עד כאן.
קארין אלהרר: אין סעיף קטן (ג).
אורית סטרוק: לי יש להוסיף כהסתייגות.
הלשכה המשפטית: היא רוצה להוסיף (ג).
אורית סטרוק: עכשיו אני אסביר את זה.
אלי בן-דהן: זה למעשה מה שהיה כתוב בסעיף קטן (א) בחוק, שעבר בקריאה הראשונה, אורית.
אורית סטרוק: הרב אלי, אני נותנת לך את רשות הדיבור להסביר את כל ההסתייגות מההתחלה עד הסוף, כולל הטעויות כתיב, כולל הטעויות במספור.
אלי בן-דהן: זה נעשה בלחץ.
אלעזר שטרן: החלטת הממשלה נותנת את אותם דברים, והחוק מפנה אליה, וזה בסדר.
אלעזר שטרן: לא קבעתי משהו אחר.
אלעזר שטרן: הרב אלי, יודע את זה.
אלי בן-דהן: אז איך - - -
אלעזר שטרן: זה קיים בהחלטת הממשלה, הנוסח מפנה.
אלעזר שטרן: אם הממשלה תרצה פעם לשנות, יש לה הסמכות לשנות.
אלעזר שטרן: זה יותר טוב גם לרב אלי וגם לכולם.
<שמעון יעקבי: זאת הבעיה, זה יוצר לחצים פוליטיים על הרכב הוועדה.
אלי בן-דהן: הרכב הוועדה הוא הרכב קבוע שאין לגביו - - -
אלעזר שטרן: לכן אני חושב שלא צריך להכניס.
אלי בן-דהן: אבל זה יכול להיות.
אלעזר שטרן: הרב אלי, אמרתי מראש שאני נגד להכניס מה שלא צריך.
אלעזר שטרן: בהקשר הזה, יש היום מה שהממשלה קובעת ומחר היא תקבע משהו אחר, וזה בסדר.
אלעזר שטרן: "אתם מסודרים", מה שנקרא.
אלי בן-דהן: אנחנו לא מסודרים.
אלעזר שטרן: אתה יודע שאתה מסודר.
אלעזר שטרן: תעזוב אותך.
אלעזר שטרן: אני מפנה.
אלעזר שטרן: אתה רוצה, תשנה.
אלעזר שטרן: אפשר בזה לשנות - - -
אלי בן-דהן: מה שקיים היום טוב לי.
אלעזר שטרן: אני יודע, לכן אני אומר לך שתשאיר את זה.
אלי בן-דהן: אני רוצה שזה יהיה כתוב.
אלעזר שטרן: זה מה שאני אומר שטוב לך.
אלעזר שטרן: בואו נתקדם.
אורית סטרוק: האם אני יכולה להבין על מה אתם מדברים במחילה?
אלי בן-דהן: הקראנו בסעיף קטן (ב) את חברי ועדת האיתור לראש מערך הגיור.
אלי בן-דהן: אלה חברי הוועדה כפי שקיים היום על-פי החלטת הממשלה ועל-פי החלטת נציבות שירות המדינה.
אלי בן-דהן: אומר חבר הכנסת אלעזר שטרן: מה אתה צריך לכתוב את השמות?
אלעזר שטרן: כתוב.
אלעזר שטרן: זה מה שכתוב פה.
אורית סטרוק: איפה כתוב?
אורית סטרוק: אני רוצה להבין איפה.
אלעזר שטרן: "ראש מערך הגיור יתמנה בידי הממשלה לפי הוראות סעיף 23 לחוק שירות המדינה (מינויים).
אלעזר שטרן: " שם יש פירוט של מה שאמרת.
אלי בן-דהן: אין.
הלשכה המשפטית: זה במסגרת החלטת ממשלה.
אלעזר שטרן: במסגרת החלטת ממשלה.
אורית סטרוק: הרגע ביקשתי להכניס החלטות ממשלה ואמרו לי שזה בעייתי, שצריך לפתוח את זה ולהכניס את כל הנוסח.
אלעזר שטרן: עוד יותר טוב.
אלעזר שטרן: איפה שהחוק שותק, הולכים להחלטת ממשלה.
אורית סטרוק: נניח שישנו פתאום את החלטת הממשלה?
אלעזר שטרן: זה תמיד יכולים.
אלעזר שטרן: מה לעשות, ממשלה יכולה לשנות.
אורית סטרוק: אני רוצה שזה יהיה דבר שקבוע בפנים.
אלעזר שטרן: אוקיי, אז אנחנו לא.
אורית סטרוק: תסביר לי מה אתה כן מוכן לעשות.
אלעזר שטרן: אני מוכן שהממשלה תקבע.
אלעזר שטרן: ההרכב של היום, שלא ישנו.
אלעזר שטרן: הוא טוב לרב אלי.
אלעזר שטרן: זה מה שהרב אלי אומר, שזה טוב לו.
אלי בן-דהן: הוא טוב גם לך.
אלעזר שטרן: אני לא רוצה להיכנס לזה כך.
אלי בן-דהן: הוא טוב לנו.
אלעזר שטרן: מה שאני לא מוכרח להכניס, אני לא מכניס.
אלעזר שטרן: זה טוב לרב אלי, וזה אחלה.
אורית סטרוק: אני יכולה בבקשה התייעצות סיעתית עם הרב אלי בחוץ על העניין הזה לרגע?
דוד רותם: אי-אפשר עשר התייעצויות סיעתיות בכל רבע שעה.
אורית סטרוק: זה בדיוק לשנייה וזה חוק מסובך.
דוד רותם: את לא יכולה.
דוד רותם: אני לא אתן התייעצות סיעתית נוספת.
יריב לוין: ממילא יש הפסקה להצבעה.
דוד רותם: אני תיכף אעשה הפסקה של כמה דקות, בגלל שאני רוצה להעביר את הרביזיות.
אלי בן-דהן: אתה עושה הפסקה עכשיו?
דוד רותם: בעוד דקה אני אעשה הפסקה.
דוד רותם: רבותי, הפסקה לשלוש דקות.
דוד רותם: אני עוצר ואחרי זה אני אעשה את הרביזיה.
דוד רותם: את יכולה בינתיים התייעצות סיעתית.
אורית סטרוק: באיזה שעה אתה עושה את הרביזיה?
דוד רותם: בעוד חמש דקות.
דוד רותם: רבותי, אני מחדש את הדיון בחוק הגיור.
אורית סטרוק: מה עם הרביזיה השנייה, אתה מצביע עליה?
דוד רותם: אני לא מצביע עליה עכשיו.
דוד רותם: אני אעשה את זה אחרי ועדת הכנסת.
דוד רותם: אורית, יש לך עוד הסתייגויות?
אורית סטרוק: להסתייגות של סעיף קטן 7(ב), שקראתי, שהתחיל אחר-כך דיון פנימי בין חבר הכנסת אלעזר שטרן לבין הרב אלי אם לחזור לנוסח הראשון.
אורית סטרוק: זאת הסתייגות ארוכה שמפרטת את ההרכב של - - -
אלעזר שטרן: ההסתייגות הזאת נשמעה, עם ההרכב.
אלעזר שטרן: היא כבר הוקראה.
אורית סטרוק: קראתי אותה, אלעזר.
דוד רותם: אלעזר, תן לנהל את הדיון, אל תפריע כל הזמן.
אורית סטרוק: דקה אחרי שקראתי אותה התחלתם לעשות פה כל מיני דיונים פנימיים, שבכלל לא קשורים, כשאני כל הזמן מנסה להבין מה אתה אומר, ועכשיו אתה גם לא נותן לי לנמק אותה?
אורית סטרוק: באמת.
אורית סטרוק: יש איזה מינימום של התנהלות.
אורית סטרוק: היות שההסתייגות הזאת מפרטת את הרכב ועדת האיתור, לי מאוד-מאוד חשוב שנבין כולנו למה הרכב ועדת האיתור צריך להיות כפי שהוא.
אורית סטרוק: הייתי מבקש שהרב אלי יסביר אחד לאחד את ההרכב הזה, כדי שנבין על מה אנחנו מצביעים בעזרת השם.
דוד רותם: אנחנו יודעים על מה.
אורית סטרוק: לא, סליחה, באמת.
דוד רותם: אני לא רוצה לתת לרב אלי להסביר עכשיו שום דבר.
אורית סטרוק: אני רוצה לנמק את ההסתייגות שלי.
דוד רותם: אז תנמקי.
אורית סטרוק: אני אסביר את ההרכב – אז אני אסביר את ההרכב, אבל אני חושבת שאנחנו נבין יותר טוב אם הרב אלי, שהוא אמון על הנושא הזה לאורך שנים ומכיר את הרכב ועדת האיתור, שאגב היא דומה כמובן לוועדת האיתור הקודמת, ואת הנימוקים למה היא צריכה להיות כפי שהיא, במיוחד שגם עלו כאן שאלות חשובות של חברת הכנסת קארין אלהרר, של חברת הכנסת עליזה לביא, אז אני חושבת שכן חשוב שנשמע את הנימוקים אחד לאחד ונבין אחר-כך על מה מצביעים, שלא יימצא מצב שאנשים מצביעים על דבר שהם לא מבינים.
אורית סטרוק: כן, הרב אלי.
דוד רותם: את נותנת לרב אלי את רשות הדיבור?
אורית סטרוק: אני מבקשת שהוא יסביר במקומי.
דוד רותם: אני לא נותן לרב אלי את רשות הדיבור.
אורית סטרוק: אני מבקשת שהוא יסביר במקומי את הרכב ועדת האיתור.
דוד רותם: את מבקשת שהוא יסביר במקומך, אז אני לא מסכים לתת לו.
אורית סטרוק: אתה לא רוצה, אז אני אסביר את ההרכב.
דוד רותם: אז תסבירי.
אורית סטרוק: אין בעיה, אז אני אסביר.
אורית סטרוק: קודם כול, אנחנו רוצים שבוועדת האיתור יכהן, כפי שמכהן היום – נכון, הרב אלי?
אלי בן-דהן: כן, זה הרכב הוועדה הקיים היום.
אורית סטרוק: - - - הרב הראשי לישראל.
אורית סטרוק: הוא צריך להיות, כפי שהוא היום, יושב-ראש הוועדה.
אורית סטרוק: זה מהסיבה שהסברנו כבר קודם, שלמעשה כל תהליך הגיור הוא תהליך הלכתי, הוא לא רק תהליך מינהלי, וחשוב שמי שעומד בראש המערך ההלכתי הממלכתי של מדינת ישראל, שזה הרב הראשי לישראל, הוא יהיה זה שיבחר, שיהיה אחד מהגוף שבוחר ויעמוד בראש הגוף שבוחר את ראש מערך הגיור, או לפחות מאתר אותו.
אלי בן-דהן: שהוא שליחו ונציגו.
אורית סטרוק: למעשה לאורך כל ההסתייגויות האלה ולאורך כל החוק אנחנו רוצים להבהיר שראש מערך הגיור הוא לא אדם שעומד סתם כך ברשות עצמו, אלא הוא באמת, כמו שאמר הרב אלי, שליחו ונציגו של הרב הראשי לישראל.
אלי בן-דהן: זה תואם את החלטת הממשלה.
אורית סטרוק: זה למעשה המצב הקיים היום.
אורית סטרוק: מה החשש?
אורית סטרוק: החשש הוא שכמו שמשנים לנו פתאום בהצעות חוק – העברנו את הנוסח הכחול במליאה ופתאום באים ומשנים – יכולים גם פתאום לבוא ולשנות – לך תדע איך יתנהלו – לשנות את הרכב ועדת האיתור.
אורית סטרוק: לכן אנחנו מעדיפים שהדבר הזה יהיה מעוגן בחקיקה.
אורית סטרוק: הדבר השני, שיהיה נציב שירות המדינה או נציגו, כפי שמקובל בכל ועדת איתור.
אורית סטרוק: בכל תפקיד ממלכתי אחר במדינת ישראל יש את נציב שירות המדינה או נציגו, שכן הם אמונים על כל מערך עובדי המדינה.
אורית סטרוק: ולמעשה אנחנו לוקחים את מערך הגיור, שהוא חלק ממערך עובדי המדינה, ומעגנים אותו בתוך חוק.
אורית סטרוק: לכן חשוב שנציב שירות המדינה או נציגו יהיו בוועדת האיתור הזאת.
אורית סטרוק: לאחר מכן, הדבר הנוסף שחייב להיות בוועדת האיתור, כפי שציינתי כבר, הוא גם היום, זה המנהל הכללי של המשרד לשירותי דת או נציגו של המנכ"ל לשירותי דת.
אורית סטרוק: שוב, מדובר על הדבר המובן מאליו.
אורית סטרוק: אנחנו מדברים על חלק משירותי הדת שמדינת ישראל מספקת לתושביה ואזרחיה, אנשים שגרים כאן בארץ ורוצים לקבל את השירות הזה של המרת דת, לעבור ולהיות חלק מהדת היהודית, אז מי שצריך לטפל בזה זה המשרד לשירותי דת.
אורית סטרוק: ופה המקום גם לחזור ולהזכיר שישנה הצעת חוק ממשלתית שניסח אותה סגן השר של המשרד הזה, והשר נפתלי בנט מנסה לקדם אותה, אלא – אני אחכה שיושב-ראש הוועדה יקשיב לי.
דוד רותם: אני לא רוצה להקשיב לך.
דוד רותם: אני חייב לך?
דוד רותם: אני לא עובד אצלך.
אורית סטרוק: לי חשוב שתקשיב לי.
אורית סטרוק: אפשר להסתודד בזמן הזה, זה בסדר.
אורית סטרוק: אפשר להמשיך?
אורית סטרוק: נציין לפרוטוקול את מה שלא נכתב, שיושב-ראש הוועדה הסתודד עם נציגה של שרת המשפטים - - -
קארין אלהרר: אורית, נראה לך ראוי ההתנהלות הזאת?
דוד רותם: כן, זה ראוי - - -
אורית סטרוק: כל ההתנהלות נראית לי מאוד-מאוד-מאוד לא ראויה, קארין.
דוד רותם: אני אסתודד עם מי שאני רוצה, ואני לא צריך לבקש ממך שום אישור עם מי להסתודד.
אורית סטרוק: חס ושלום, אתה תסתודד עם כל מי שאתה רוצה, רק הפרוטוקול הוא עיוור והוא לא מציין את מה שקרה בחדר, אז אני מכניסה את זה.
אורית סטרוק: הרי שרת המשפטים היא נוכחת-נפקדת בחדר הזה, כי היא זו שמעכבת את הצעת החוק הממשלתית בדיוק בנושא הזה.
קארין אלהרר: אורית, חשבתי שיש לך הערות מהותיות.
דוד רותם: זה מהותי מאוד אצל אורית.
אורית סטרוק: סליחה, זה הדבר הכי מהותי שקורה פה, באמת.
אורית סטרוק: הדבר הכי מהותי שקורה פה שיכול מאוד להיות ששרת המשפטים, שביד אחת שלה מעכבת את הצעת החוק הממשלתית בנושא הגיור, ביד השנייה שלה היא הצביעה בשבוע שעבר במליאה בעד שלושה חוקים, כאשר בתמורה כנראה נתנו לה את ההצבעה כאן.
אורית סטרוק: זה הדבר הכי מהותי שקורה פה.
קארין אלהרר: את תעכבי את חוק הגיור רק כי את רוצה להתנקם בשרת המשפטים?
קארין אלהרר: אני מנסה להבין.
אורית סטרוק: חס ושלום אני בכלל לא רוצה להתנקם בשרת המשפטים, אני מאוד מוקירה את שרת המשפטים כשרת משפטים - -
קארין אלהרר: אני שומעת בדבריך.
אורית סטרוק: - - וחלוקה עליה בנושאים אחרים, אבל עם זאת, אני זוכרת שבזמנו, כשהיו סיכומים קואליציוניים לגבי חוקים כאלה ואחרים - - -
קארין אלהרר: אורית, נראה לי שסיעת הבית היהודי לא יכולה לדבר על סיכומים קואליציוניים.
אורית סטרוק: אני עכשיו ברשות דיבור, ואחר-כך את אומרת לי שאני מדברת ארוך מדי.
אורית סטרוק: כשהיו סיכומים בהנהלת הקואליציה לגבי מה כל סיעה מסיעות הקואליציה מקדמת במהלך המושב הזה, כידוע לך הסיעה שלך קידמה את חוק הגיוס, וכידוע לך סיעתו של יושב-ראש הוועדה, עם הפטיש ביד, קידמה את חוק המשילות, וכידוע לך הסיעה שלנו ביחד עם יריב לוין כיושב-ראש סיעת הליכוד, קידמנו את חוק משאל עם, וכידוע שרת המשפטים היתה אמורה לקבל את המשא-ומתן המדיני, שכולנו רואים כמה הוא "מצליח".
אורית סטרוק: כנראה שזה כל-כך לא הצליח שהיא רצתה עוד משהו - - -
דוד רותם: אז היא לא רצתה והיא רצתה עוד משהו, וזה גם יעבור לה.
קארין אלהרר: אורית, זו פרשנות לעיתון, זה לא כחברת כנסת.
אורית סטרוק: אני חושבת שהדבר הכי מהותי שקורה בחדר הזה זה הדבר הזה.
אורית סטרוק: ולכן אם יושב-ראש הוועדה מצא לנכון להסתודד עם הנציג של שרת המשפטים, אז אני מוצאת לנכון לציין את זה בפרוטוקול.
אורית סטרוק: רבותי, אני יכולה להמשיך בהסתייגות שלי?
קארין אלהרר: יש מספיק עיתונאים שעושים פרשנויות.
דוד רותם: תודה רבה, אורית.
אורית סטרוק: אני באמצע הסתייגות.
דוד רותם: אורית, גמרנו.
דוד רותם: את גמרת - - -
דוד רותם: את גמרת לנמק את ההסתייגות.
אורית סטרוק: אני ממש לא גמרתי.
אורית סטרוק: אני בסעיף - - -
דוד רותם: את גמרת ממש.
דוד רותם: את דיברת כל הזמן על שטויות במקום לדבר לעניין.
אורית סטרוק: כמות הדקות שאנשים אחרים בחדר הזה דיברו על שטויות במהלך הדיון האחרון היא הרבה יותר גבוהה משלי.
אורית סטרוק: אני מדברת לעניין, על ההסתייגויות שלי - -
דוד רותם: את לא מדברת לעניין, את מדברת על שרת המשפטים.
אורית סטרוק: - - ופה שם אני נותנת הערות.
אורית סטרוק: מה שאנשים פה דיברו, לרבות כאלה שהם בכלל לא חברי כנסת, זה הרבה מעבר לזמן הדיבור שלי.
דוד רותם: יכול להיות - -
אורית סטרוק: עכשיו אני בסעיף 4.
דוד רותם: - - אבל את גומרת בעוד חצי דקה.
אורית סטרוק: אני לא יכולה לגמור בעוד חצי דקה, כי יש לי עוד סעיף 4 וסעיף 5.
אורית סטרוק: אני בסעיף 4.
אורית סטרוק: סעיף קטן (4) – "נציג ציבור או עובד מדינה בכיר בעל ידע ומומחיות בתחום הגיור שימונה על-ידי המנהל הכללי של המשרד לשירותי דת, בהתייעצות עם נציב שירות המדינה".
אורית סטרוק: ובכן, קודם כול, כידוע צריך להיות נציג ציבור.
אורית סטרוק: הוא חייב להיות בעל ידע ומומחיות בתחום הגיור.
אורית סטרוק: אני לא אציין עכשיו לפרוטוקול ששוב הסתודדת.
דוד רותם: את יכולה לציין לפרוטוקול מה שאת רוצה.
דוד רותם: אני אסתודד עם נציגה של שרת המשפטים כל היום, ואת הבדיחות שלך, אני מציע שתרשמי במכה אחת את כולן לפרוטוקול.
דוד רותם: בעוד שנייה אחת אני מצביע על הרביזיה של הבקשה שלך.
אורית סטרוק: אתה לא יכול להצביע בעוד שנייה על הרביזיה.
אורית סטרוק: אתה צריך להודיע מראש.
דוד רותם: אני יכול להצביע על הרביזיה, כי תפסיקי לדבר בעוד חצי דקה.
אורית סטרוק: אתה צריך להודיע מראש שיש הצבעה.
דוד רותם: הודעתי מראש.
אורית סטרוק: מתי הודעת מראש?
אורית סטרוק: מתי זה היה?
דוד רותם: זה נשלח בהודעה אלקטרונית לכל חברי הוועדה.
<תמי ברנע: גם במייל וגם ב-SMS.
<תמי ברנע: רביזיה על סעיף ההגדרות.
אורית סטרוק: אני לא קיבלתי הודעה.
דוד רותם: את לא קיבלת?
דוד רותם: את קיבלת?
אורית סטרוק: ההודעה היחידה שקיבלתי היתה על הצבעה לרביזיה בשעה 11:30.
אורית סטרוק: אני מזמינה אותך להסתכל.
אורית סטרוק: אתה יכול גם לעיין בהודעות שרושמים לי הילדים - - -
דוד רותם: בסדר, ב-11:30 עסקנו בנושא אחר.
אורית סטרוק: נכון, אבל אמרת שלא תעשה הצבעה על הרביזיה.
יריב לוין: אדוני היושב-ראש, סחיבת הזמן הזאת היא בלתי מקובלת.
דוד רותם: את לא תסחבי יותר זמן.
דוד רותם: אני מודיע לך שאת עברת כל גבול.
יריב לוין: אני מבקש שאדוני יקציב זמן להנמקת כל הסתייגויות, ונגמור את הסיפור הזה.
דוד רותם: אני פשוט לא אתן לך יותר רשות דיבור.
אורית סטרוק: אתה לא יכול לא לתת לי רשות דיבור.
דוד רותם: אני יכול לא לתת לך רשות דיבור.
אורית סטרוק: חוץ מזה, אתה עושה הצבעה על רביזיה, כשלפני מספר דקות אמרת פה, וישבו פה חברי כנסת שבאו כדי להצביע, ואמרת שאתה לא מצביע, ואני מזמינה אותך לראות את כל ההודעות שלי, לרבות אלה שקיבלתי מהילדים שלי - - -
יריב לוין: אדוני היושב-ראש, אני מבקש – גם הזמן שלנו יקר – שיהיה סוף לדבר הזה.
יריב לוין: תקציב זמנים קצובים וסבירים להשלמת הנמקת יתרת ההסתייגויות.
יריב לוין: הייתי מבקש יותר מזה, שתאפשר הקראה של החוק עד סיומו, ובזה נגמור עם הפרשה הזאת.
דוד רותם: אני מבקש קודם כול להצביע על הרביזיה על סעיף ההגדרות.
אורית סטרוק: קודם כול, אני רוצה להבין אם היתה הודעה.
דוד רותם: היתה הודעה, ואני מחליט.
אורית סטרוק: למה אני לא קיבלתי אותה?
דוד רותם: את לא קיבלת.
דוד רותם: לא מעניין אותי שלא קיבלת.
דוד רותם: מי בעד הרביזיה על סעיף ההגדרות של חברת הכנסת סטרוק?
אורית סטרוק: אתה לא יכול להצביע בלי שקיבלנו הודעה על הרביזיה.
דוד רותם: מי בעד הרביזיה, ירים את ידו.
אורית סטרוק: איילת, קיבלת הודעה על רביזיה עכשיו?
<תמי ברנע: איילת לא חברת ועדה.
איילת שקד: דודו, מה אתה עושה?
אורית סטרוק: סליחה, אתה לא יכול לעשות הצבעה.
דוד רותם: תגישי תלונה לוועדת האתיקה.
אורית סטרוק: לא הודעת על הצבעה.
איילת שקד: דודו, לא הודעת לפני חצי שעה.
דוד רותם: נתתי הודעה על 11:30.
אורית סטרוק: נתת הודעה על הצבעה עכשיו על הרביזיה?
יריב לוין: רק תכריז על התוצאות.
אורית סטרוק: זה מחטף, זה לא בסדר.
יריב לוין: מה תוצאות ההצבעה?
יריב לוין: בעד הרביזיה – 1
יריב לוין: נמנעים – אין
דוד רותם: תוצאות ההצבעה היו.
<תמי ברנע: שישה נגד ואחד בעד.
אורית סטרוק: ב-11:30 בעצמו הוא אמר - - -
אברהם מיכאלי: הוא אמר שאין הצבעה.
דוד רותם: לא אמרתי שאין הצבעה.
אורית סטרוק: אתה אמרת שאין הצבעה.
אורית סטרוק: אמרת שאין הצבעה.
דוד רותם: אני רוצה עכשיו - - -
אברהם מיכאלי: אמרת שאין הצבעה, דודו.
דוד רותם: אני אקרא את החוק.
אברהם מיכאלי: הודעת כאן שאין הצבעה.
דוד רותם: לא הודעתי.
אורית סטרוק: הודעת שאין הצבעה.
אורית סטרוק: היו חברי כנסת שקמו ויצאו כי אתה הודעה שאין הצבעה.
אברהם מיכאלי: הוא הודיע שאין הצבעה.
אורית סטרוק: אתה לא יכול לקיים הצבעה בצורה כזאת.
אברהם מיכאלי: אתה מנסה לחטוף פה הצבעות?
אורית סטרוק: זה לא ישר.
אברהם מיכאלי: אני יכול להודיע משהו לפרוטוקול?
דוד רותם: אתה יכול להודיע לפרוטוקול מה שאתה רוצה.
אברהם מיכאלי: אז תן לי לדבר.
אורית סטרוק: אתה לא יכול להגיד לאנשים שאין הצבעה ואחר-כך הם קמים ויוצאים ולעשות הצבעה.
אורית סטרוק: אין דבר כזה.
אברהם מיכאלי: אדוני היושב-ראש, זה מעשה שלא ייעשה.
אברהם מיכאלי: אנחנו מנהלים פה, לפחות החברים הקבועים בוועדה, דיונים הוגנים.
אברהם מיכאלי: אתה הודעת שעד אחרי ועדת הכנסת לא תהיה הצבעה, לא רביזיה ולא הסתייגויות.
אברהם מיכאלי: אתה מנסה לחטוף בגלל - - -
יריב לוין: היושב-ראש, אני מבקש.
יריב לוין: שמענו את נציגי האופוזיציה והקו-אופוזיציה מספיק.
יריב לוין: עכשיו אני מציע שתתחיל לעבוד על החוק.
דוד רותם: אני מציע שעכשיו נקרא את החוק עד סופו ולאחר מכן יהיה לך עשר דקות לכל ההסתייגויות.
אורית סטרוק: מה פתאום.
אורית סטרוק: רק לקרוא את ההסתייגות שלי זה יותר מחמש דקות.
דוד רותם: כך אני קובע.
אורית סטרוק: סליחה, דקה.
אורית סטרוק: אני חושבת שההצבעה שהיתה היא הצבעה לא חוקית.
אורית סטרוק: אתה לא יכול לומר לאנשים שיושבים על כיסאות שלהם – אדוני היועץ המשפטי, זה חוקי?
יריב לוין: היושב-ראש, אני מבקש שנגמור עם ההקראה - - -
דוד רותם: אנחנו נקרא עד הסוף, ולאחר מכן נשמע בעשר דקות את כל ההסתייגויות - - -
יריב לוין: יפה מאוד.
יריב לוין: תודה רבה לך.
דוד רותם: "לא, לא, לא"?
דוד רותם: אני קובע את סדר-היום.
דוד רותם: אם לא מוצא חן בעיניך, את יכולה ללכת.
אורית סטרוק: אני מבקשת לשמוע מהיועץ המשפטי של הוועדה האם זה חוקי שישבו פה חברי כנסת על כיסאותיהם, ואתה הודעת שלא תצביע על הרביזיה, והם יצאו נוכח ההודעה הזאת שלך, ואז אתה בחטף מצביע.
דוד רותם: אמרתי שאני לא אצביע על הרביזיה באותו רגע.
אורית סטרוק: אז אני רוצה לשמוע.
אברהם מיכאלי: אוי, דודו, באמת.
אורית סטרוק: אני רוצה לשמוע את היועץ המשפטי של הוועדה, ברשותך.
אורית סטרוק: אם צריך, נעלה גם - - -
אברהם מיכאלי: אל תפגע באינטליגנציה.
יריב לוין: היושב-ראש, את הסוגיה הזאת אפשר לפתור אחר-כך.
יריב לוין: הייתי מבקש שתהיה התקדמות - -
דוד רותם: אני מבקש להמשיך לקרוא את החוק.
אורית סטרוק: היתה פה הצבעה לא חוקית.
יריב לוין: - - נקרא את החוק ונוכל לעבור להשלמת הנמקת ההסתייגויות בזמן סביר - -
אורית סטרוק: סליחה, אני מבקשת לשמוע את היועץ המשפטי של הוועדה.
יריב לוין: - - ובשעה טובה אחר-כך נוכל ללכת לוועדת הכנסת, לחזור לכאן וסיים את המלאכה.
אורית סטרוק: אני מבקשת לשמוע את היועץ המשפטי של הוועדה.
אורית סטרוק: אם צריך, נעלה את זה גם ליועץ המשפטי של הכנסת.
קארין אלהרר: אורית, את לא - - -
אורית סטרוק: קארין, את לא מנהלת את הישיבה.
קארין אלהרר: אני מנהלת.
אורית סטרוק: יפה מאוד, אז אני מבקשת מחברת הכנסת עו"ד קארין אלהרר, שתיתן לנו לשמוע את היועץ המשפטי של הוועדה, שיגיד לנו אם ההצבעה - -
אורית סטרוק: - - היתה חוקית או לא - - -
קארין אלהרר: אורית, שמעתי אותך.
אורית סטרוק: לא עושים דברים כאלה.
אורית סטרוק: נשמעת היטב.
אורית סטרוק: עכשיו נמשיך לקרוא.
אורית סטרוק: אני רוצה לשמוע אם ההצבעה היתה חוקית.
קארין אלהרר: אורית, אני מנהלת את הישיבה ואמרתי שנמשיך לקרוא, ואחרי שנסיים לקרוא - - -
אורית סטרוק: חוץ מזה שאני באמצע הנמקת ההסתייגות שלי.
אורית סטרוק: למה "לא, לא, לא"?
קארין אלהרר: אורית, תקשיבי לי.
קארין אלהרר: אני אגיד את זה פעם אחת עכשיו.
קארין אלהרר: נקרא את כל החוק.
קארין אלהרר: יהיו לך עשר דקות לנמק את כל ההסתייגויות שלך, ובזה נגמר.
אורית סטרוק: אני לא יכולה לנמק את כל ההסתייגויות בעשר דקות.
אורית סטרוק: את יודעת לבד - - -
אורית סטרוק: - - - רק לקרוא אותן לא מספיקות עשר דקות.
קארין אלהרר: אורית, תודה.
קארין אלהרר: אלעזר, בבקשה לקרוא.
<רוני נויבאואר: גברתי, יש לנו כמה הערות לסעיפים.
קארין אלהרר: גם אתם תנמקו אחרי שהוא יסיים לקרוא.
הלשכה המשפטית: 8.
הלשכה המשפטית: כשירות דיין גיור "(א) כשיר להתמנות דיין גיור מי שהוא אחד מאלה: (1) אדם הכשיר להתמנות כדיין לפי חוק הדיינים; (2) רב מקומי; (3) אדם שהוסמך לרבנות על ידי הרבנות הראשית לישראל, ועבר בחינה בכתב בנושא גיור ומילה על ידי המועצה או שהמועצה פטרה אותו מבחינה כאמור; (ב) לא ימונה לדיין גיור מי שהורשע בעבירה פלילית או עבירה משמעתית שמפאת מהותה, חומרתה או נסיבותיה הוא אינו ראוי לכהן כדיין גיור.
הלשכה המשפטית: " 9.
הלשכה המשפטית: מינוי דיין גיור "דיין גיור יתמנה בידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור דייני גיור; בהרכב ועדת האיתור יינתן ייצוג הולם לבני שני המינים.
הלשכה המשפטית: " 10.
הלשכה המשפטית: כהונה מכוח תפקיד "רב מקומי הכשיר להתמנות כדיין לפי חוק הדיינים או שעבר בחינה בכתב כאמור בסעיף 8(א)(3), יהיה דיין גיור בתוקף תפקידו.
הלשכה המשפטית: " 11.
הלשכה המשפטית: קביעת מותבים "(א) רב מקומי או הרב הצבאי הראשי המבקשים לקבוע מותב, יגישו בקשה לראש מערך הגיור.
הלשכה המשפטית: (ב) ראש מערך הגיור ישיב לבקשה כאמור בסעיף קטן (א) בתוך שלושים ימים מיום הגשת הבקשה.
הלשכה המשפטית: (ג) מצא ראש מערך הגיור כי המותב המוצע תואם את הוראות סעיף 12, יאשר ראש מערך הגיור את קביעת המותב.
הלשכה המשפטית: האמת היא שאנחנו צריכים לחזור רגע לסעיף 8.
הלשכה המשפטית: אני מתנצל.
הלשכה המשפטית: שוב, הערות שקיבלתי מלשכתו של חבר הכנסת שטרן הבוקר.
הלשכה המשפטית: הם ביקשו לשנות את סעיף 8(א)(3).
הלשכה המשפטית: אני מקריא מנוסח שלא נמצא בפניכם כרגע.
הלשכה המשפטית: זה נוסח אחר ממה שקיבלתי הבוקר מהלשכה של חבר הכנסת שטרן.
הלשכה המשפטית: במקום מה שמופיע לפניכם הוא מבקש לכתוב "מי שבידו אישור בכתב מאת מועצת הרבנות הראשית לישראל, שהוא רב בישראל, שמכהן כראש ישיבה למעלה מעשר שנים, הוא עבר בחינה בכתב בנושא גיור ומילה על-ידי המועצה או שהמועצה פטרה אותו מבחינה כאמור".
הלשכה המשפטית: כאשר הגדרה של "ראש ישיבה", הם מבקשים להוסיף בסעיף ההגדרות גם הגדרה של "ראש ישיבה" שאומרת כך, "'ראש ישיבה' – אדם העומד בראש מוסד שהוא ישיבה, ישבת הסדר או ישיבה גבוהה ציונית, כהגדרתם בחוק שירות הביטחון [נוסח משולב], התשמ"ו-1986".
קארין אלהרר: נמשיך בסעיף 11(ב).
אלי בן-דהן: זה תואם את הנוסח בקריאה ראשונה.
אלי בן-דהן: ..
הלשכה המשפטית: בהמשך לנוסח הזה, גם סעיף 10 יתוקן בכל הקשר שרב מקומי שהוא רב ישיבה למעלה מעשר שנים – גם הוא יהיה דיין - - -
אלי בן-דהן: הכול הפקר.
יריב לוין: פרשתם מהקואליציה, אני כבר לא אחראי יותר.
אלי בן-דהן: בסדר, אין בעיה.
אורית סטרוק: אנחנו פרשנו?
אורית סטרוק: יש דבר אחד שקיבלנו מההסכם הקואליציוני, שיהיה לנו - - -
דוד רותם: אורית, סליחה.
דוד רותם: אני קורא אותך לסדר פעם ראשונה.
דוד רותם: ואני כבר אומר לך שאני אקרא אותך לסדר פעם שנייה ואני אוציא אותך.
אברהם מיכאלי: יש שלושה יושבי-ראש עכשיו.
אברהם מיכאלי: תתחלקו ביניכם מי קורא לסדר ומי - - -
אורית סטרוק: תיקח את הפטיש לפחות לפני שאתה קורא אותי לסדר.
דוד רותם: אני לא רוצה לקחת את הפטיש.
דוד רותם: אני אמשיך את הקריאה.
אורית סטרוק: תחליטו.
אורית סטרוק: היא מנהלת את הדיון - - -
אורית סטרוק: - - - והקריאה שלך לסדר לא נחשבת בכלל.
דוד רותם: טוב, היא לא נחשבת.
דוד רותם: תיזהרי, כי אני תיכף אקרא לך פעם שנייה ואת תהיי בחוץ.
אורית סטרוק: קארין מנהלת את הישיבה עכשיו.
קארין אלהרר: אני אקרא אותך.
קארין אלהרר: די, נו, אורית.
אורית סטרוק: את לא תקראי אותי לסדר כל-כך מהר כמו דודו.
איילת שקד: איזה סעיף זה, הרב אלי?
אלי בן-דהן: מה הקריאו עכשיו?
אלי בן-דהן: 8(א)(3).
אלי בן-דהן: הוא שינה.
אלי בן-דהן: זה לא מה שכתוב לך.
הלשכה המשפטית: זה לא מופיע בנוסח.
איילת שקד: לְמה הוא שינה?
הלשכה המשפטית: 8(א)(3) הוא שינה שגם ראש ישיבה, לפי ההגדרה של חוק שירות ביטחון, לפי ההגדרות החדשות בחוק החדש, גם הוא, אם יש לו אישור בכתב שהוא רב, שהוא מכהן כראש ישיבה למעלה מעשר שנים – הוא גם כן יול להיות דיין גיור.
<איגי פז: הדרישה לבחינה בענייני גיור ומילה נשארה בנוסח?
הלשכה המשפטית: זה "או".
הלשכה המשפטית: או רב שעומד בראש ישיבה עשר שנים או שהוא עבר בחינה בנושא גיור ומילה.
הלשכה המשפטית: 12.
הלשכה המשפטית: מותב בית דין לגיור "(א) בית דין לגיור ידון במותב של שלושה.
הלשכה המשפטית: (ב) בכל מותב של בית דין לגיור שקבע רב מקומי יהיה הרב המקומי שקבע את המותב ראש ההרכב, והוא יבחר את שני חברי המותב הנוספים, לפי הפירוט הבא: (1) דיין גיור, מי שכיהן כדיין גיור לפני תחילתו של חוק לתיקון פקודת העדה הדתית (המרה) (מס' 3), התשע"ד–2014" – שזה החוק המתקן שלנו – "או מי שהוא כשיר להתמנות כדיין לפי חוק הדיינים; (2) דיין גיור או מי שהוא כשיר לכהן כדיין גיור.
הלשכה המשפטית: (ג) חברים במותב בראשות רב מקומי לפי סעיף קטן (ב) שאינם דייני גיור מכהנים, אינם חייבים במינוי לפי סעיף 9.
אברהם מיכאלי: איפה אתה קורא?
אברהם מיכאלי: מאיזה נוסח?
אלי בן-דהן: איפה, אלעזר?
יריב לוין: הכול כתוב.
הלשכה המשפטית: זה הנוסח - - -
דוד רותם: זה הנוסח שפורסם באתר הוועדה.
הלשכה המשפטית: הוא פורסם ביום רביעי.
יריב לוין: כתוב שחור על גבי לבן.